Nammo Stadion

Nammo Stadion er et fotballstadion i Raufoss i Norge. Det er hjemmebanen til Raufoss Fotball.

Stadionet ble åpnet 13. juni 2015 som hjemmebane for Raufoss Fotball. Tilskuerrekorden stammer fra 2018, da 2104 så Raufoss Fotball spille mot Fredrikstad Fotballklubb.

På stadionets vestside finner man hovedtribunen, kiosk og toaletter. Hovedtribunen har en kapasitet på ca. 1100 tilskuere.

På stadionets østside, så finner man tribuner, hvorav halvparten er forbeholdt gjestende supportere. Mediatårnet med fasiliteter for journalister og TV ligger også på denne siden av stadionet.

Nammo Stadion har ikke eget garderobeanlegg, men deler dette med nærliggende Raufoss Storhall.

Nammo Stadion har flombelysning.

Referanser 

Fotballstadioner i Innlandet
Sport i Vestre Toten
Byggverk i Vestre Toten